proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN DA OCUPACIÓN DA VÍA PÚBLICA POLA INSTALACIÓN DE CAIXEIROS AUTOMÁTICOS 2022
ADMINISTRACIÓN LOCAL — Municipal — Redondela (Recadación, 10/06/2022)

Aprobado por Resolución da Alcaldia nº 2022–1340 de data 2 de xuño do 2022 o Padrón de Ocupación da vía pública pola instalación de Caixeiros automáticos correspondente ao exercicio 2022, estará a disposición do público no Servicio de Xestión Tributaria deste Concello sito en Avda. Ernestina Otero 35 e a través das seguintes canles: -Internet, na dirección https://redondela.tributoslocales.es-No teléfono: 986 408374 -Ou por correo electrónico: redondela@canaltributos. com Durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante a Sra. Alcaldesa no prazo dun mes a contar dende a finalización do período de exposición pública do Padrón. De conformidade co disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da taxa sobre caixeiros na vía pública será o comprendido entre o 27 de xuño e o 29 de agosto do 2022, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 29 de xullo de 2022 non tivesen recibido nos seus domicilios os formularios de ingreso, disporán de prazo ata o 29 de agosto de 2022 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela 2 xuño de 2022 Documento asinado dixitalmente ó marxe.
EXPOSICIÓN PÚBLICA E COBRANZA DO PADRÓN DO PREZO PÚBLICO POLA PRESTACIÓN DO SERVIZO DE AXUDA NO FOGAR, AGOSTO 2022
ADMINISTRACIÓN LOCAL — Municipal — Valga (Recadación, 02/11/2022)

Por Resolución da alcaldía aprobouse a liquidación correspondente ao prezo público pola prestación do servizo de axuda no fogar de agosto de 2022. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 de Lei 58/2003, 17 de decembro, Xeral Tributaria. Para o cobro dos mesmos, os usuarios que teñan domiciliados os recibos, estes seranlles cargados nas contas bancarias respectivas. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos artigo 26, 28 e 161 da Lei 58/2003 Xeral Tributaria. Contra as débedas consignadas nos padrón contributivos e notificada colectivamente mediante este anuncio, os interesados poderán interpor os seguintes recursos: Asinado dixitalmente en data ao marxe O Alcalde, José Mª Bello Maneiro
DATA DE PAGO, RECIBO 1 SEMESTRE 2021
SECCIÓN NON OFICIAL —  — Comunidad de Usuarios Tortoreos-Liñares (Outros documentos, notificacións e informacións públicas, 17/03/2022)

Prazo de pagamento en período voluntario: ata o 27 de maio de 2022 inclusive. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán as correspondentes recargas do período executivo, os intereses de demora e, no seu caso, as costas que se produzan. Oficina: Ata novo aviso as comunicacións efectuaranse ao correo electrónico da comunidade comunidad@tortoreoslinares. com ou por correo postal a Comunidade Tortoreos-Liñares L Chan 19 36449 Tortoreos- As Neves As Neves, a 06 marzo de 2022 A secretaria, Rosa Sousa Cambra.
APROBACIÓN INICIAL PLAN DE IGUALDADE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 13/09/2022)

O Pleno do Concello de Vilagarcía de Arousa, en sesión ordinaria celebrada o 25 de agosto de 2022 acordou aprobar con carácter inicial o IV Plan de Igualdade do Concello de Vilagarcía de Arousa. De conformidade co disposto nos artigos 49 e 70.2 da Lei 7/1985, Reguladora das Bases de Réxime Local, exponse ao público polo prazo de trinta días, contados a partir do seguinte ao da publicación deste anuncio no Boletín Oficial da Provincia, co fin de que durante este prazo os interesados poidan examinar o expediente nas oficinas da Casa do Concello e presentar contra o mesmo as reclamacións que estimen oportunas. No caso de que non se presenten reclamacións, entenderase definitivamente adoptado o acordo, ata entón provisional, a teor do disposto no artigo 49. c) da Lei 7/1985. Vilagarcía de Arousa, a 2 de setembro de 2022 O ALCALDE-PRESIDENTE, Alberto Varela Paz Sinatura dixitalizada
APROBACIÓN DEFINITIVA DE EXPEDIENTES DE MODIFICACIÓN DE CRÉDITO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 23/08/2022)

Aprobado inicialmente polo Pleno da Corporación, en sesión ordinaria celebrada o día 30 de xuño de 2022, e publicándose no Boletín Oficial da Provincia número 132 do 12.07.2022, o expediente de modificación de crédito por suplemento de crédito Nº 02/SE/2022, por importe de 724.519,12€ e por crédito extraordinario Nº 02/CE/2022, por importe de 1.326.823,89€, financiado con cargo ao Remanente Líquido de Tesourería para Gastos Xerais, disponse a súa publicación, resumida por capítulos –á data de aprobación dos citados expedientes de modificación orzamentaria: Transcorrido o prazo de exposición ao público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2022. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por si só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Legislativo. Vilagarcía de Arousa, na data da sinatura electrónica O ALCALDE Asdo: Alberto Varela Paz Sinatura dixitalizada
DH. A36.65215, COMUNIDADE DE USUARIOS O VIVEIRO, CONCESIÓN DUN CAUDAL DE AUGA PROCEDENTE DUN POZO SITUADO NO MONTE VECIÑAL DE VISACÓN, NO CONCELLO DE CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 14/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de abril de 2022 e como resultado do expediente incoado para o efecto, outorgouse á Comunidade de Usuarios O Viveiro unha concesión de 740,25 m3 anuais de auga que procede dun pozo situado no monte veciñal de Viascón, na parroquia de Viascón (Santiago) no concello de Cerdedo-Cotobade (Pontevedra) con destino a uso doméstico. Santiago de Compostela, 6 de maio de 2022 O xefe do Servizo de Tramitación Técnico-Administrativa do Dominio Público Hidráulico Kevin Esteban Lunn Peropadre
CONVOCATORIA PARA A CONTRATACIÓN DE 8 POSTOS DE SOCORRISTAS DE ESPAZOS NATURAIS PARA A MANCOMUNIDADE DE CONCELLOS DO VAL MIÑOR
ADMINISTRACIÓN LOCAL — Municipal — Mancomunidade de Concellos do Val Miñor (Persoal, oposicións, 15/07/2022)

Aprobadas por Resolución da Presidencia da Mancomunidade de Concellos do Val Miñor de data 08.07.2022 as bases da convocatoria para a contratación laboral temporal por circunstancias da produción para atender situacións ocasionais e previsibles de 8 postos de socorristas de espazos naturais para a realización do servizo “Servizo de salvamento e socorrismo nas praias da mancomunidade”. Procédese á publicación do anuncio aos efectos de que as persoas interesadas presenten as súas solicitudes no prazo de 3 días contados a partir do día seguinte a publicación deste anuncio no BOPP e segundo o establecido nas bases da convocatoria publicadas integramente na Sede Electrónica da Mancomunidade (https://mancomunidaddeconcellosdovalminor.sedelectronica. gal). Baiona na data da sinatura dixital. O PRESIDENTE DA MCVM, Juan Antonio González Pérez.
APROBACIÓN INICIAL DO EXPEDIENTE ADMINISTRATIVO 710/2022, DE MODIFICACIÓN DAS BASES DE EXECUCIÓN DO ORZAMENTO 2022
ADMINISTRACIÓN LOCAL — Municipal — Rosal, O (Presupostos e cadros de persoal, 06/06/2022)

Trámite: Anuncio de aprobación inicial. O Pleno deste Concello, en sesión ordinaria celebrada o día 26/05/2022, aprobou inicialmente o expediente de modificación das Bases de Execución do Orzamento, resultando modificada a base nº 84. De conformidade co previsto no art.169 TRLRFL, exponse ao público o expediente por prazo de 15 días hábiles, mediante edictos no BOP e no taboleiro de anuncios. De non formularse reclamacións contra o mesmo, entenderase definitivamente aprobado. En caso contrario o Pleno disporá dun mes para resolver as reclamacións. Publicándose finalmente edicto da aprobación definitiva no referido BOP. No Rosal, A ALCALDESA Ánxela Fernández Callís
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DE SETE PRAZAS DE TÉCNICA/O EN EDUCACIÓN (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 03/06/2022)

Expediente: 2022015595 Asunto: Relación provisional de persoas aspirantes admitidas e excluidas do proceso selectivo de sete prazas de Técnica/o en educación, encadradas na escala de Administración especial, subescala técnica, clase media e integradas no grupo A2 correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F) Trámite: Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.57, 23 de marzo de 2022, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F), RESOLVO aprobar a lista provisional de persoas aspirantes admitidas e excluídas no proceso de selección de sete prazas de Técnica/o en educación, encadradas na escala de Administración especial, subescala técnica, clase media e integradas no grupo A2, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe
DH. A36.66231 CONCESIÓN DUN CAUDAL DE AUGA A MAXIMINO LOUZAO VIGIDE, NO CONCELLO DE SILLEDA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 26/01/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de decembro de 2021 e como resultado do expediente incoado ó efecto, outorgouse a Maximino Louzao Vigide unha concesión de 5420,25 m 3 anuais de auga que procede de dous mananciais situados no lugar de Pedrouzo, na parroquia de Graba (Santa María), no concello de Silleda (Pontevedra) con destino a uso gandeiro. O xefe do Servizo de Tramitación Técnico-Administrativa do Dominio Público Hidráulico. Jaime Ruben Vladislav Martinez de Treviño.
DH. W36.85495. SOLICITUDE DE QUEROSA TEC S. L. DE AUTORIZACIÓN DE OBRAS PARA VIVENDA UNIFAMILIAR E PECHE PARCELA NO LUGAR DE COVELO, SAMIEIRA (SANTA MARÍA), NO CONCELLO DE POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 23/11/2022)

As obras solicitadas consisten na construcción dunha vivenda unifamiliar e peche de parcela, no lugar de Covelo, na parroquia de Samieira (Santa María), no concello de Poio (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a tramitadora – Bartosz Melendres Bouhriga (Sinatura dixital)
APROBACIÓN DEFINITIVA DO CRÉDITO EXTRAORDINARIO CE 06/2022 E RECOÑECEMENTO EXTRAXUDICIAL DE CRÉDITOS REC 02/2022
ADMINISTRACIÓN LOCAL — Municipal — Porriño, O (Presupostos e cadros de persoal, 23/12/2022)

O Pleno do Concello do Porriño, reunido en sesión extraordinaria o día 15 de novembro de 2022, aprobou inicialmente o expediente de modificación orzamentaria mediante crédito extraordinario nº CE 06/2022 e recoñecemento extraxudicial de créditos nº 02/2022 simultáneo (expediente 3044/2022), financiado con cargo ao préstamo do mecanismo de pago a provedores regulado na DA 94ª da Lei 22/2021 de Presupostos Xerais do Estado para 2022 (facturas aceptadas polos provedores incorporados á plataforma habilitada pola AEAT) por importe de 769.365,71 €. Este expediente, tras ser publicado no BOPPO n.º 224, de data 23/11/2022, someteuse a información pública polo prazo de 15 días hábiles, rematando este prazo o día 16/12/2022, sen que se presentasen reclamacións ao respecto, tal e como certifica o secretario xeral deste concello o día 19/12/2022, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
APROBACIÓN DO PADRÓN DA TAXA POLA PRESTACIÓN DO SERVIZO DE SUMIDOIROS E COEFICIENTE DE VERTEDURA, 1º SEMESTRE DO 2022
ADMINISTRACIÓN LOCAL — Municipal — Cambados (Recadación, 05/08/2022)

Aprobado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 1º semestre do ano 2022 con data 01.08.2022. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP.
DELEGACIÓN DA CELEBRACIÓN DO MATRIMONIO DE 02/09/2022
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 05/08/2022)

Fago pública a Resolución da Alcaldía que se transcribe: Vista a solicitude para a celebración do matrimonio civil entre FELIX IVAN MARRUGAT LAGLA e DAMIAN ALEJANDRO AID PETTY. Vista a Resolución da Alcaldía 2022-0629 na que se delega na Concelleira María Canosa Otero a celebración do matrimonio civil. Visto que por circunstancias sobrevidas non é posible a asistencia da concelleira para a celebración do matrimonio no día e lugar sinalados, Primeiro. Avocar a delegación realizada no Decreto 2022-0629. Segundo. Delegar no concelleiro José Manuel Piñeiro Crespo a celebración do matrimonio civil entre L S A e A B B o día 2 de setembro de 2022, ás 18:30 horas en Rectoral de Cobres, desta localidade, tal como solicitaran os mesmos. Terceiro. Notificar aos interesados esta resolución.
DH. A36.75235 MANUEL FERRADAS RODRÍGUEZ, SOLICITUDE DE APROVEITAMENTO DE AUGAS NO LUGAR DE CURRO (CIRA), CONCELLO DE SILLEDA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 28/04/2022)

Alvaro Sebastian Souza Chiric, con NIF 3328*****, solicita de Augas de Galicia a concesión dun aproveitamento de augas públicas coas seguintes características: SOLICITANTE: Alvaro Sebastian Souza Chiric VOLUME TOTAL ANUAL: 779,95 m 3 /ano CAUDAL MÁXIMO INSTANTÁNEO: 0,0352 l/s DESTINO: Uso doméstico e rega ORIXE: Manancial na parcela 84 do polígono 3 LUGAR: Curro (Cira) CONCELLO: Silleda O aproveitamento consiste na captación dun manancial situado na parcela de referencia catastral 36052A003000840000KP mediante un pozo de aros prefabricados de 1,50m de diámetro e 5 m de profundidade, recheo de grava, do que parte unha condución de PEAD de 50 mm de diámetro que discorre soterrada pola cuneta cunha estrada local ó longo duns 890 m ata a parcela de referencia catastra 36052A001001510000KZ, onde se sitúa a vivenda a abastecer e a superficie a regar. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 31 de marzo de 2022.
APROBACIÓN INICIAL MODIFICACIÓN DE CRÉDITO
ADMINISTRACIÓN LOCAL — Municipal — Baiona (Presupostos e cadros de persoal, 02/08/2022)

O Pleno deste Concello, en sesión ordinaria celebrada o día 8 de xullo de 2022, acordou a aprobación inicial do expediente CE-1/2022 de modificación de crédito baixo a modalidade de crédito extraordinario financiado con cargo ao Remanente de Tesourería, que dota de crédito á aplicación orzamentaria 333.689 por importe de 21.780 € Aprobado inicialmente o expediente CE-1/2022 de modificación de crédito baixo a modalidade de crédito extraordinario financiado con cargo ao Remanente de Tesourería, por Acordo do Pleno de data 17 de marzo de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron alegacións, considerarase aprobado definitivamente o devandito Acordo. O alcalde, Carlos Gómez Prado, DOCUMENTO ASINADO TELEMÁTICAMENTE AO MARXE
REAPERTURA CONVOCATORIA PARA PRESENTAR INSTANCIAS LISTAS SUBSTITUCIÓN LOGOPEDA
ADMINISTRACIÓN LOCAL — Municipal — Ponteareas (Persoal, oposicións, 20/05/2022)

Con data 10 de maio de 2022 aprobouse mediante Decreto núm.2022-0980, a reapertura da convocatoria para presentar instancias no prazo de 20 días hábiles a partir do día seguinte á data de publicación deste anuncio no Boletín Oficial da Provincia, co fin da cobertura en réxime de interinidade, dunha praza vacante por xubilación da súa titular, de logopedista grupo 1.2 do convenio colectivo e a confección dunha listaxe de contratacións de persoal laboral e funcionario interino na devandita categoría, ao abeiro das bases aprobadas por Decreto 2021-2545, de data 11 de novembro de 2021. As bases están publicadas íntegras no taboleiro electrónico do Concello de Ponteareas e na páxina web www.ponteareas. gal, apartado de Oferta de Emprego Público. Ponteareas, documento asinado dixitalmente ao marxe A Alcaldesa Mª Cristina Fernández Davila.
EXPOSICIÓN PÚBLICA E COBRANZA EN PERÍODO VOLUNTARIO LISTA COBRATORIA PREZO PÚBLICO POLA PRESTACIÓN DOS SERVIZOS DE AXUDA NO FOGAR POR DEPENDENCIA CORRESPONDENTE AO MES DE MAIO-2022
ADMINISTRACIÓN LOCAL — Municipal — Porriño, O (Subvencións e axudas, 12/08/2022)

“ Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por dependencia correspondente ao mes de maio e polo importe total 8.989,21 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais Terceiro.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
APROBACIÓN DEFINITIVA DO EXPEDIENTE DE BAIXA DE EXERCICIOS PECHADOS POR PRESCRICIÓN DE OBRIGAS RECOÑECIDAS E PENDENTES DE PAGAMENTO E FACTURAS REXISTRADAS E NON CONTABILIZADAS ANTERIORES A 01/11/2017
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 14/02/2022)

O Pleno do Concello de Vilanova de Arousa, en sesión ordinaria celebrada o 31 de xaneiro de 2022, aprobou definitivamente o expediente de baixa de exercicios pechados por prescrición de obrigas recoñecidas e pendentes de pagamento e facturas rexistradas e non contabilizadas anteriores a 01/11/2017. Insertándose o presente anuncio de aprobación definitiva, no BOP de Pontevedra a efectos de notificación da mesma os interesados no expediente. Vilanova de Arousa, 2 de febreiro de 2022 Sebastian Nicolas Vivern El Aouni
DH. A36.52655 NOVACIÓN DA CONCESIÓN DUN CAUDAL DE AUGA A MANUEL ASOREY COTOVAD, JOSÉ Mª FERNÁNDEZ NÚÑEZ E A JOSÉ BALTAR RODRÍGUEZ, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 22/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 27 de abril de 2022 e como resultado do expediente incoado para o efecto, outorgouse a Catalina Pilar Peiri Lopez Rios, Joaquin Adolfo Valeanu Martinez Brocal e a Alea Irene Victoria Monterior Alvarez Novoa a oportuna novación de concesión para o aproveitamento de 920 m3 anuais de auga que procede dun manancial situado en Feas, na parroquia de Oca (Santo Estevo), no concello da Estrada (Pontevedra), con destino uso doméstico. Santiago de Compostela, 3 de xuño de 2022 O xefe do Servizo de Tramitación Técnico-Administrativa do Dominio Público Hidráulico Secundino Manuel Pajaron Condan
EXPOSICIÓN PÚBLICA E PERÍODO VOLUNTARIO DE COBRANZA DA LISTA COBRATORIA DO PREZO PÚBLICO POLA PRESTACIÓN DO SERVICIO DE GARDERÍA MUNICIPAL (ESCOLA INFANTIL) DURANTE O MES DE XANEIRO DE 2022
ADMINISTRACIÓN LOCAL — Municipal — Guarda, A (Recadación, 08/03/2022)

A Presidencia desta Corporación, mediante resolución núm.2022-0269, 28 de febreiro de 2022 aprobou a lista cobratoria do prezo público pola prestación do servicio de gardería municipal correspondente ó mes de xaneiro do exercicio tributario 2022 do Concello de A Guarda. A dita resolución é definitiva en vía administrativa. O lista cobratoria exporase ó público na tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público da lista cobratoria. Comunícase ós obrigados o pago afectados que o período voluntario de cobranza do prezo público pola prestación do servicio de gardería municipal do Concello de A Guarda correspondente ó mes de xaneiro do exercicio tributario 2022, será do día 10 de marzo ó día 11 de maio de 2022, ámbalas dúas datas inclusive. A data de cargo en conta dos recibos domiciliados será o día 20 de marzo de 2022. O prezo público deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
EXPOSICIÓN PÚBLICA EXPTE. MODIFICACIÓN DE CRÉDITO 6/22
ADMINISTRACIÓN LOCAL — Municipal — Nigrán (Presupostos e cadros de persoal, 04/04/2022)

Aprobado inicialmente mediante acordo adoptado polo Pleno do Concello, en sesión ordinaria celebrada o día 28 de marzo de 2022, o expediente administrativo de modificación de crédito 6/22 mediante créditos extraordinarios no orzamento xeral do Concello de Nigrán para o ano 2022, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, 30 de marzo de 2022 O Alcalde Juan Antonio González Pérez
DECRETO DE ALCALDÍA DE DELEGACIÓN DE COMPETENCIAS NA TERCEIRA TENENCIA DE ALCALDÍA
ADMINISTRACIÓN LOCAL — Municipal — Tui (Outros documentos, notificacións e informacións públicas, 03/01/2022)

Con data 27 de decembro de 2021 o Sr. Alcalde ditou resolución do seguinte tenor literal: Vistas as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia). Vistas as resolucións de Alcaldía de 24 de xuño de 2019 e de data 30 de novembro de 2021 polo que se nomea Terceiro Tenente de Alcalde ao concelleiro José Ramón Magán Rivera. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/86, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia do Alcalde dende o 28/12/2021 ao 30/12/2021, ambos inclusive. Pola presente, 1º.- Delegar no Terceiro Tenente de Alcalde, José Ramón Magán Rivera, a totalidade das funcións da Alcaldía, durante os días que abarcan dende o martes, 28 de decembro do 2021 ao xoves, 30 de decembro de 2021 (ambos inclusive), dada a ausencia do Alcalde durante dito período e a imposibilidade de que a primeira e segunda tenencia de Alcaldía poidan desenvolver as funcións desta Alcaldía nesas datas.2º.- Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación dende o 28/12/2021 e polo período sinalado.3º.- Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. Tui, o Sr. Alcalde, Enrique Cabaleiro González. Documento asinado dixitalmente á marxe.
EXPEDIENTE DESAFECTACIÓN ANTIGAS EDIFICACIÓNS ESCOLARES
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 14/07/2022)

O Concello tramitó e obtivo a desafectación das duas antiguas vivendas de MESTRES da escola de SOBRADA, sendo a supefice das citadas vivendas a que se recolle a continuación sefgun informe emitio polo técnico municipal “a superficie construída desafectada deste equipamento, correspondente ao uso residencial (dúas vivendas dos mestres) equivalería a 226,30 m2, dos cales 111,54 m2 se localizan en planta baixa e 114,76 m2 en planta alta.” Mais ainda quedan os anexos ao edificio da vivenda según INFORME do técnico municipal que acompaña a presente proposta asi como planimentria que obra no expediente “Con respecto a superficie restante, destinada o uso educativo, esta equivalería a 258,91 m2, localizados íntegramente en planta baixa.” Asi pois o Pleno do Concello na sua sesión dfo 4 de xullo de 2022 aocrdó solicitar a desafectación da superfice antes mencionada de 258, 91 m2 de conformidade coas previsións dos artigos 79 e 110 do Regulamento de Bens das CC. LL, aprobado por RD.1.372/86, de 13 de xuño, e art.276 da Lei 5/97, da Admón. Local en Galicia O presente acordo será exposto ao público durante o prazo dun mes aos efectos de posibles de reclamacións e alegacións dende a sua publicación no BOPPO entendéndonse aprobado definitivamente se transcurrido o devandito prazo non se presentaran alegacións. Unha vez completado o expediente achegarase á Consellería de Educación, e se esta aceptara a desafectación acordada polo Pleno, o Concello procederá á correspondente inscripcción rexistral A ALCALDES A JOSEFA MANUELA SAETHER LECERTUA NA DATA QUE OBRA NA CORRESPONDENTE SINATURA ELECTRONICA
CORRECCIÓN DE ERROS MATERIAIS NO DECRETO DA ALCALDÍA DE DATA 15/03/2022 E NO BANDO DITADO NO SEU CUMPRIMENTO O 18/03/2022
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 13/04/2022)

Advertido un erro material no decreto da Alcaldía de data 15/03/2022 e no bando ditado no seu cumprimento o 18/03/2022, de reordenación da mobilidade e o peche da circulación rodada parcial para vehículos motorizados dun treito da avenida da Raíña Vitoria Uxía, procédese á súa corrección mediante decreto da Alcaldía de data 29/03/2022, cuxo contido íntegro poderá consultarse na sede electrónica do Concello de Pontevedra (www.sede. pontevedra. gal), introducindo o Código Seguro de Verificación DUHSDDWX7DLETSSC. Asemade, o amentado bando e a consecuente corrección de erros materiais atópanse publicados na sede electrónica do Concello de Pontevedra, no apartado Transparencia/ Normativa Municipal/Bandos, así como no taboleiro de edictos, en cumprimento do disposto na Lei 19/2013, de transparencia, acceso á información pública e bo goberno. O que se fai público para xeral coñecemento Pontevedra, 05 de abril de 2022 O alcalde Miguel Anxo Fernández Lores
APROBACIÓN INICIAL DA ORDENANZA REGULADORA DA PRESTACIÓN PATRIMONIAL DE CARÁCTER NON TRIBUTARIO (TARIFAS) DOS SERVIZOS MUNICIPAIS DE ABASTECEMENTO DE AUGA POTABLE, REDE DE SUMIDOIROS E DEPURACIÓN
ADMINISTRACIÓN LOCAL — Municipal — Sanxenxo (Ordenanzas e Regulamentos, 07/07/2022)

O Concello Pleno en sesión celebrada o 30 de xuño de 2022 aprobou inicialmente a “ORDENANZA REGULADORA DA PRESTACIÓN PATRIMONIAL DE CARÁCTER NON TRIBUTARIO (TARIFAS) DOS SERVIZOS MUNICIPAIS DE ABASTECEMENTO DE AUGA POTABLE, REDE DE SUMIDOIROS E DEPURACIÓN”. Por medio do presente anuncio, exponse ao público a ordenanza inicialmente aprobada nas dependencias da secretaría do concello, podendo tamén consultarse no Taboleiro de anuncios e Portal de transparencia da Sede electrónica do Concello de Sanxenxo (www.concellodesanxenxo. sedelectronica. gal); Portal Web do Concello de Sanxenxo (www.sanxenxo.es). O prazo de exposición ao público é de trinta días hábiles contados a partir do día seguinte da publicación do correspondente anuncio no Boletín Oficial da Provincia de Pontevedra, para os efectos de que nese prazo se poidan formular alegacións ou suxestións que se consideren oportunas. As alegacións ou suxestións presentaranse na sede electrónica do Concello de Sanxenxo. Non obstante ao anterior, as persoas físicas poderán elixir presentar as súas alegacións ou suxestións a través de medios electrónicos ou non. En caso de non existir alegacións, a ordenanza considerarase aprobada definitivamente e entrará en vigor nos termos establecidos no artigo 70.2 da Lei 7/1985 do 2 de abril Reguladora das Bases do Réxime Local e unha vez se inicie a execución do novo contrato de xestión do “Servizo público de abastecemento domiciliario de auga potable, rede de sumidoiros e depuración do Concello de Sanxenxo, mediante concesión”. Sanxenxo, O alcalde, Telmo Martín González DOCUMENTO ASINADO ELECTRONICAMENTE
EXPOSICIÓN PÚBLICA APROBACIÓN PROVISIONAL ORDENANZA FISCAL REGULADORA DA TAXAS POLA PRESTACIÓN DE SERVIZOS DE VISITAS A MUSEOS, BIBLIOTECAS, MONUMENTOS HISTÓRICOS, OU ARTÍSTICOS, U OUTROS CENTROS OU LUGARES ANÁLOGOS
ADMINISTRACIÓN LOCAL — Municipal — Baiona (Ordenanzas e Regulamentos, 19/07/2022)

O Pleno, en sesión do 8 de xullo de 2022, aprobou provisionalmente a modificación da Ordenanza Fiscal Reguladora da taxa pola prestación de servizos de visitas a museos, bibliotecas, monumentos históricos, ou artísticos, u outros centros ou lugares análogos. De conformidade co disposto no artigo 17.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, sométese o expediente a información pública, a efectos de que os interesados poidan examinalo e presentar as reclamacións que estimen oportunas, dentro do prazo de 30 días hábiles seguintes, contados a partir do seguinte ao da derradeira publicación do anuncio no BOP de Pontevedra ou no diario ao que se refire o artigo 17.2 do Real Decreto Lexislativo 2/2004. De non presentarse reclamación durante o período de exposición, de conformidade co establecido no artigo 17.3 do Texto Refundido da Lei Reguladora de Facendas Locais, entenderase definitivamente adoptado o acordo provisional. O alcalde, Carlos Gómez Prado, DOCUMENTO ASINADO TELEMÁTICAMENTE AO MARXE
DELEGACIÓN NO TENENTE DE ALCALDE CONSTANTINO CORDAL OS DÍAS 13 E 14 DE DECEMBRO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 03/01/2022)

Tendo que ausentarme da localidade os días 13 e 14 de decembro, ambos inclusive, sustituirame durante a miña ausencia, actuando como Alcalde accidental, o Cesar Fernando Wong Movila D. Constantino Cordal Rodríguez. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente 1º.- Nomear Alcalde accidental ao Cesar Fernando Wong Movila D. Constantino Cordal Rodríguez, entre os días 13 e 14 de decembro, ambos inclusive, que desempeñará as funcións da Alcaldía nesas datas.2º.- Dar conta do presente decreto ao interesado, aos Xefes de Servizo do Concello de Cambados e aos Portavoces dos grupos municipais do P. P., do B. N. G. e de Cambados Pode, para o seu coñecemento e ós oportunos efectos, e ordear a súa publicacion no B. O. P. DOCUMENTO ASINADO ELECTRÓNICAMENTE
DH. W36.86711. SOLICITUDE DE JACOBO CORBAL PEREIRA DE AUTORIZACIÓN DE OBRAS DE VIVENDA UNIFAMILIAR E PECHE DE PARCELAS. MAÑUFE. GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 01/12/2022)

Jacobo Corbal Pereira solicita de Augas de Galicia co CIF: Q1500378C, a autorización de obras no lugar de Galisteo, parroquia de Mañufe (San Vicente), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.86711 As obras solicitadas consisten na Construción de vivenda unifamiliar de dúas plantas e x m2 de superficie total construída, con cimentación e estrutura de formigón, cuberta inclinada, peche de lindes e máis actuacións de urbanización interior da parcela de referencia catastral 7815536NG1671N0001YK, en zona de policía e a unha distancia de 8 m do leito do río Pequeno (IDCURSO=10037982), no lugar de Galisteo, parroquia de Mañufe, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial da Zona Hidrográfica Galicia-Sur, P. S. (Resoluc. da dirección de Augas de Galicia do 27/06/2022) O xefe do Servizo Territorial da Zona Hidrográfica Galicia-Centro–Miguel Rodrigo Liliana Mercedes Dopido Todo (Sinatura dixital)
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO PREZO PÚBLICO POLA PRESTACIÓN DO SERVIZO NO CONSERVATORIO MUNICIPAL DE MÚSICA “REVERIANO SOUTULLO” DO CONCELLO DE PONTEAREAS
ADMINISTRACIÓN LOCAL — Municipal — Ponteareas (Ordenanzas e Regulamentos, 09/06/2022)

O Pleno da Corporación Municipal, en sesión ordinaria levada a cabo o 28 de setembro de 2021, acordou aprobar inicialmente a modificación da Ordenanza reguladora do prezo público pola prestación do servizo no Conservatorio Municipal de Música “Reveriano Soutullo” do Concello de Ponteareas. No Boletín Oficial da Provincia de Pontevedra nº 196, do 11 de outubro de 2021, publicouse o anuncio da aprobación inicial, sometendo o expediente a un período de información pública e audiencia, por prazo de trinta días hábiles, a contar dende o seguinte á publicación para a presentación de reclamacións e suxestións. De conformidade co artigo 17.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais (TRLRFL) ao non terse presentado alegación ou reclamación algunha, enténdese aprobada definitivamente a modificación da ordenanza. Publícase o texto íntegro da modificación, coa seguinte redacción: O artigo 5º queda redactado do seguinte xeito: Artigo 5º.— O Prezo Público pola utilización deste servizo, excepto o correspondente aos gastos de matrícula por ser único, exprésase por períodos mensuais e esixirase conforme á seguinte tarifa: A entrada en vigor da modificación da ordenanza fiscal, atendendo ao disposto no artigo 17.4 do TRLRFL, producirase coa publicación no BOP do acordo de aprobación co texto íntegro da modificación. Contra o acordo de aprobación definitiva, as persoas interesadas poderán interpor, ante a Sala do Contencioso-Administrativo do Tribunal Superior de Xustiza de Galicia, o recurso contencioso-administrativo no prazo de dous meses, contados a partir do día seguinte ao da publicación do anuncio no BOP. O secretario municipal Laurie Bienert Chentouf De conformidade co artigo 3.2 j) do Real Decreto 128/2018, de 16 de marzo, polo que se regula o réxime xurídico dos funcionarios de administración local con habilitación de carácter nacional (Documento asinado electronicamente)
MODIFICACIÓN DO SISTEMA DE ACTUACIÓN INICIALMENTE PREVISTO PARA O DESENVOLVEMENTO DA ÁREA DE REPARTO 21
ADMINISTRACIÓN LOCAL — Municipal — Lalín (Urbanismo e Patrimonio, 30/11/2022)

A Xunta de Goberno Local, en sesión ordinaria celebrada o pasado día 15 do mes en curso, acordou: Este acordo esgota a vía administrativa, e contra el poderase interpoñer directamente recurso contencioso administrativo, no prazo de dous meses a contar dende o día seguinte ó da publicación do presente anuncio e na forma establecida na Lei 29/1998, de 13 de xullo, Reguladora da xurisdicción contencioso administrativa. Así mesmo, poderá interpoñerse, con carácter previo e potestativo, e no prazo dun mes a partir do día seguinte ó da presente publicación, recurso de reposición ante a Xunta de Goberno Local; neste caso o prazo para interpoñer recurso contencioso administrativo contarase dende o día seguinte a aquel no que se lle notifique a resolución expresa ou se produza a desestimación presunta (prodúcese polo transcurso dun mes dende a presentación da reposición) do recurso de reposición no seu caso interposto, ata entón non se poderá interpoñer recurso contencioso administrativo. Nembargantes, tamén se poderá interpoñer calquera outro recurso que os interesados estimen procedentes con arranxo a dereito. Así mesmo, e para os efectos establecido nos artigos 44 e 45.1. a) da citada Lei 39/2015, o presente anuncio serve de notificación a tódolos interesados que, ben por resultaren descoñecidos, ignorado o lugar de notificación ou intentada esta non puido ser practicada. Documento asinado dixitalmente pola Concelleira Delegada de Urbanismo (Decreto de Delegacións da Alcaldía do 14/08/2020, BOP nº 162, do 24/08/2020).
DELEGACIÓN PARA OFICIAR VODA A FAVOR DA SRA. CONCELLEIRA Dª DOLORES COVELO LAGE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 20/06/2022)

Expediente núm.: 11544/2021 Procedemento: Solicitude para a Celebración de Matrimonio Civil Interesado: NURIA Data de iniciación: 17/11/2021 Visto considérase conveniente e axeitado (para unha maior eficacia na xestión/por habelo solicitado así os contraentes), delegar en Dolores Covelo Lage, Concelleira deste Concello, a autorización do acto de celebración do matrimonio civil entre Gheorghe Aurel Mouka Naqui e Qun Pinaya El Housaini, o día 18 de xuño de 2022. Examinada a documentación que a acompaña, visto o informe de Secretaría e de conformidade co establecido no apartado cuarto da Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, PRIMEIRO. Delegar en favor de Dolores Covelo Lage, Concelleira deste Concello, o exercicio da competencia correspondente á autorización do acto de celebración do matrimonio civil entre os contraentes Gheorghe Aurel Mouka Naqui e Qun Pinaya El Housaini o día 18 de xuño de 2022. SEGUNDO. A delegación deberá estar documentada previamente, bastando con que na acta de autorización do matrimonio fágase constar que a Concelleira actuou por delegación de Alcaldesa. TERCEIRO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. DOCUMENTO ASINADO ELECTRONICAMENTE